open-index/open-wikipedia-markdown huggingface dataset:
פאלון (נבדה)

**פאלון** (באנגלית: **Fallon**) היא עיר במחוז צ'רצ'יל שבמדינת נבדה, ארצות הברית. שטח שיפוטה הוא 7.9 קמ"ר, ובשנת 2000 התגוררו בה 7,536 תושבים. העיר ממוקמת בעמק להונטן.

העיר ידועה בכינוי "נווה המדבר של נבדה".

## היסטוריה
ההתיישבות הראשונה במקום החלה בזמן הבהלה לזהב, לאחר שרבים נעצרו במקום לאחר שחצו את נהר קרסון. המקום זכה אז לכינוי "צומת מאובק" שחיבר בין סנט קלייר לסטילווטר.

בשנים לאחר מכן המקום התפתח והמקומיים כינו אותו "העיירה של ג'ים", על שמו של ג'ים ריצ'רדס שבשנת 1896 היה בעל חנות בסמוך לבית החווה ולדואר של מייק ואליזה פאלון.

בשנת 1903, סנטור המדינה וורן ו. ויליאמס העביר רשמית את מושב המחוז מסטילווטר לעיירה החדשה פאלון, עובדה שהובילה לצמיחה מהירה של המקום

במקום עדיין קיימים בתים משוחזרים, בין היתר ביתו של רוברט ל. דגלאס שנבנה בשנת 1904 ושימש בעבר כבית חולים, ובית המשפט של מחוז צ'רצ'יל שנבנה בשנת 1903.

ממזרח לפאלון נמצא האתר הארכאולוגי גריימז פוינט בו נמצאו פטרוגליפים שנוצרו על ידי העמים שישבו באזור לפני ההתיישבות האירופית.

## מסחר ותעשייה
ענף הייצור הראשוני בפאלון הוא אספסת המשמשת למספוא. כמו כן, מועסקים רבים מתושבי העיר בבסיס האווירי של הצי האמריקני. במרכז העיר חולף כביש מספר 50, הידוע כדרך הבודדה באמריקה, ובעיר עסקים רבים המשמשים את העוברים בדרך זו. העיר היא בירת מחוז צ'רצ'יל ובה ממוקמים משרדי ההנהלה ובית המשפט המחוזי.

## אקלים
האקלים בפאלון ממוזג ויבש. הקיץ מאופיין בטמפרטורות גבוהות, מעל 30 מעלות ביום, והחורפים קרים ומושלגים.

## שמורת הטבע הלאומית סטילווטר
שמורת הטבע ממוקמת בעמק להונטן שבצפון מרכז נבאדה בסמוך לפאלון, שישים קילומטרים ממזרח לרינו. השמורה מהווה מוקד משיכה מרכזי למינים רבים של ציפורים, בין היתר חרטומנית ארוכת-מקור, תמירון שחור-צוואר, סייפן אמריקאי, שקנאי אמריקני, קורמורן מצויץ, מגלן לבן-פנים ומינים שונים של אנפתיים, שחפיתיים ועופות מים אחרים.

## ניסויים בנשק גרעיני
המעבדה הלאומית לוס אלמוס בשיתוף מחלקת ההגנה של ארצות הברית ביצעו ניסוי תת-קרקעי כ-45 ק"מ דרום מזרחית לפאלון ב-26 באוקטובר 1963. במהלך הניסוי בפרויקט "שואל", שהיה חלק מפרויקט ולה, בוצע פיצוץ של פצצה במשקל 12.5 קילוטון כ-360 מטרים מתחת לפני השטח.

## ערים תאומות
* 

## קישורים חיצוניים

* 
* 

## הערות שוליים

קטגוריה:נבדה: ערים
הבונה החופשי

[ממוזער|שמאל|200px|גיליון מאי [1973 של הבונה החופשי.]]

העיתון **הבונה החופשי** הוא ביטאונה של הלשכה הגדולה של הבונים החופשים במדינת ישראל. בביטאון מאמרים הקשורים למסדר, דבר הנשיא, תמונות מאירועים ועדכונים מהלשכות במסדר. בעיתון מאמרים בשפות שונות (בעיקר בעברית, באנגלית, בספרדית ובערבית).

הגיליון הראשון הופיע בינואר 1933, תוצר של עבודתם של האחים למסדר חיים הררי ורפאל אבולעפיה (כמוציא לאור) ומאז הוא הופיע ברציפות במשך 5 שנים. בשנים 1938–1948 הייתה הופעתו בלתי סדירה, עקב קשיים כספיים והמצב הפוליטי המעורער.
כך עד לאיחוד הלשכות של הבונים החופשים בישראל, בשנת 1953 ובחסותה של הלשכה הגדולה של סקוטלנד, מאז החל לצאת באופן סדיר, עד היום.

## היסטורית הבונים החופשיים היהודים הראשונים
המקרה הראשון של קבלת יהודי לבונים החופשיים אירע בשנת 1732 בלונדון. השם של הבונה החופשי היהודי הראשון שמוזכר באותה תקופה הוא Edmon Rose. 

יש מספר עדויות על כך שגם בגרמניה בשנת 1762 נתקבלו יהודים לסניפי הבונים החופשים. חברות בבונים החופשיים הקנתה היכרות וקשרים עם חוגים שלא היו פתוחים בפני היהודים, שכן היהודים באנגליה חיו בשולי החברה האנגלית. היו מספר לשכות של יהודים גם בהולנד ובצרפת. 

עדויות ראשונות לקיומם של בונים חופשיים בארץ קיימות משנת 1868. הלשכה הלאומית הגדולה בישראל הוקמה בשנת 1933. כיום יש במדינת ישראל לשכה מרכזית של הבונים החופשים שהוקמה ב-1953. גוף זה מאחד תחתיו את כל לשכות הבונים החופשים במדינת ישראל. יש כיום כשש לשכות סדירות במדינת ישראל: לשכות באזור הצפון, לשכות בחיפה, לשכות בגליל, בדרום, באזור השרון ובאזור המרכז.

## עורכי הביטאון
בין עורכי הביטאון במהלך השנים היו:
* חיים הררי- 1933 - 
* יצחק ילין (?)
* יצחק פתאי
* אליעזר דובינסקי
* שלמה זרנקין
*משה שהם (שטיינפלד)
* צבי לוין: 1960–1977 וגם 1987.
*בן ציון חיים איילון: 1978–1979.
* יהושע הדרי: 1983–1989.
* ליאון זלדיס: 1992–2001 וגם 2005–2007.
* שמואל נבו: 2002.
* שלמה ספיר: 2003–2004.
* שוקה כהנא ומוטי צבירן: 2008–2009.

## קישורים חיצוניים
* 

## הערות שוליים

*
קטגוריה:עיתונות בעברית
דבקון

ממוזער|שמאל|230px|דבקון
שמאל|ממוזער|230px|הדבקון (בעל העלים הירוקים) צמוד לצמח שעליו נשרו בחורף
**דִּבְקוֹן** (שם מדעי: *Viscum*; באנגלית: *Mistletoe*) הוא צמח טפיל הגדל על ענפיהם של עצים ושיחים גדולים. הדבקון מנצל את העץ הפונדקאי כדי להשיג מים וחומרי הזנה, וגם כדי להעניק לעצמו בסיס לצמיחה, אולם הוא מקיים בעליו שלו פוטוסינתזה עצמאית ולכן נחשב "טפיל למחצה". קיימים מספר מיני דבקון. בישראל, בעיקר בצפון, נפוץ דבקון הזית, החוסה בעיקר תחת עץ הזית, הדרים, שקד ואשחר. עם גדילתו, הדבקון יוצר סבך צפוף הנקרא מטאטא מכשפה.

השם דבקון התייחס לראשונה למין הדבקון הלבן , שהיה נפוץ באירופה ובריטניה. כיום ידוע כי ישנן מספר משפחות דבקונים. למשפחה הגדולה ביותר, Loranthaceae, כ-73 סוגים וכ-900 מינים. כמו כן ישנם את ההרנוגיים ואת הסנטליים.

לדבקון שני מחזורי פריחה בשנה, אחד מהם בחורף, וזאת ללא קשר למחזורי הפריחה ולמקצב החיים של הצמח הפונדקאי שלו. הדבר בולט במיוחד בסתיו ובחורף, כאשר הצמח הפונדקאי עומד בשלכת או ערום מעלים, ואילו את עליו הירוקים של צמח הדבקון ניתן לראות במלוא חיותם.

הדבקון האירופאי (הלבן) היה נוכח במיתולוגיה היוונית באופן בולט. למשל ורגיליוס מדמה את זמורת הזהב של איניאס, האבא המיתולוגי של הרומאים, לדבקון. בלדר, אל היופי במיתולוגיה נורדית, נהרג באמצעות דבקון.

צמח הדבקון הוא בין הפריטים הנפוצים בשימוש קישוטי חג המולד, ייתכן שבשל היותו ירוק ופורח בתקופת הסתיו והחורף, בה רוב צמחי הבר אינם פורחים. ידוע כי ענפי הצמח, עליו ופרחיו, שימשו כפריטים דקורטיביים כבר מאתיים שנים לפני הספירה, על ידי הדרואידים, כדי לקשט את בתיהם בתקופת החורף ולחגוג את חגיגות החורף. הדרואידים האמינו כי לעליו הירוקים של הדבקון, המופיעים בתקופה המתה והקרה של החורף, יש יכולת להביא מזל טוב ולהדוף רוחות רעות. בנוסף, האמונה העממית ראתה בעליו הירוקים של הדבקון יכולת ריפוי גבוהה, החל מריפוי פצעים ועד להגברת פוריות. המסורת מחשיבה עד היום את הדבקון הלבן (האירופאי) כצמח מרפא, בין השאר כנגד מחלת הסרטן, וקיימים מחקרים מדעיים התומכים בכך.

עמי סקנדינביה ראו בדבקון סמל לשלום והרמוניה, והוא מקושר עם פריג, אלת האהבה במיתולוגיה הנורדית, אשתו של אודין ואימו של בלדר. כנקמה על מותו של בנה בלדר, סירבה פריג לאפשר לחורף להסתיים, וכדי לשכנע אותה להסיר את רוע החלטתה ולהביא את האביב, הובא צמח הדבקון על מנת להחזיר אותו לחיים. לפי המסורת, עד היום מסרב החורף להשתחרר מתפקידו ולפנות את מקומו לאביב, והוא מתרצה רק לאחר שזוג אוהבים מתנשק מתחת לדבקון.

## דבקון הזית
דבקון הזית הוא שיח ירוק עד דוביתי, שפונדקאיו הם ענפי הזית, או ענפי עצים אחרים, עליו הם נגדיים ומוארכים ופרחיו הם ירוקים ובעלי עטיף פשוט בן שלושה - ארבעה עלים. פריו הוא ענבה מדומה בעלת ציפה דביקה, המכילה עד שלושה זרעים. וכאשר ציפור האוכלת את הפרי מנקה את מקורה מן הציפה הדביקה בענף של עץ, נדבק אחד הזרעים אל קליפת הענף. הזרע נובט בקליפה והנבט שולח שורשים החודרים עד לצינורות העצה. ובעוד ששורשים אלה מספקים לדבקון מים ותמיסות מלחים וזה הולך ומתפתח לשיח, הפונדקאי הולך ומדלדל, פרחיו ופירותיו מתמעטים ולבסוף הוא מתייבש ומת בגלל חוסר מים ומזון.

## קישורים חיצוניים

* 
* מרכז הדבקון, באתר שירות היערות האמריקאי
* אודות הדבקון, *.Mistletoe.org.uk*

## הערות שוליים

קטגוריה:סנטלניים
קטגוריה:צמחים טפיליים
קטגוריה:נשיקות
קטגוריה:צמחי חג המולד
ליל ולפורגה

[שמאל|ממוזער|250px|"שבת המכשפות", מאת [יוהאן פראטוריוס1668]]
**ליל וַלְפּוּרְגָה** או **ליל וַלְפּוּרְגִיס** (בגרמנית: **Walpurgisnacht**) הוא חג דתי במדינות צפון אירופה שמקורו במסורת הפגנית הטרום-נוצרית.

שמו של החג נגזר משמה של ולפורגה הקדושה , מיסיונרית אנגלייה בת המאה ה-8 ואחותם של ויניבלד הקדוש  ושל ויליבלד הקדוש, אשר התקדשה בתאריך זה ב-770. מועד החג הוא ליל ה-30 באפריל או ה-1 במאי, שנחשב בתרבות הוויקינגית ליום תחילת האביב, וצוין בחגיגות שמחה, ריקודים והבערת מדורות. 

התפשטות התרבות הוויקינגית בצפון אירופה הביאה עמה את מסורת החגיגות לכל רחבי היבשת. ראשוני הנוצרים באירופה נהגו "לנצר" מנהגים פגאניים מסורתיים, ויצרו את הקשר בין החג המסורתי של עובדי האלילים לנצרות המתפתחת. הבערת המדורות מסמלת את המעבר מהקור והחשכה של החורף לחום ולאור של הקיץ. בגרמניה, מקושר ליל ולפורגה גם לתרבות הכישוף, במסגרתה חוגגות מכשפות ורוקדות סביב האש.

ליל ולפורגה השפיע, ככל הנראה, על מנהגי היציאה לטבע של ל"ג בעומר.

## בתרבות

* 'ליל ולפורגיס הראשון', קנטטה מאת מנדלסון
* 'פאוסט', מחזה מאת גתה, שחלק מאירועיו מתרחשים בליל ולפורגיס (סוף המערכה הראשונה)
* 'המכשפה הקטנה', ספר ילדים מאת אוטפריד פרויסלר, שעלילתו מתרחשת בין ליל ולפורגיס אחד למשנהו (בתרגום העברי: "ליל ולפורגי")
* 'ליל ולפורגיס השלישי', מחזה מאת קרל קראוס.

## ראו גם

* 256 ולפורגה

## קישורים חיצוניים

* 
* 

## הערות שוליים

קטגוריה:חגים ומועדים
קטגוריה:אירופה: תרבות
קטגוריה:אירועים בחודש אפריל
קטגוריה:פגניות
קטגוריה:לילות מיוחדים
קטגוריה:מועדים בין-לאומיים
פלאסה דה אספניה (מדריד)

[שמאל|ממוזער|250px|פסלו של [דון קישוט]]
**פלאסה דה אספניה** (בספרדית: **Plaza de España**) היא כיכר עירונית מפורסמת ומרכזית במדריד, בירת ספרד. הכיכר ממוקמת במרכז העיר מדריד, בקצהו המערבי של רחוב גראן ויה ובסמוך לארמון המלכותי.
ברחובות הגובלים בכיכר נמצאים שניים מהמבנים הגבוהים בעיר - מגדל מדריד ובניין ספרד.

## אנדרטת סרוואנטס
במרכז הכיכר מוצבת אנדרטה לזכרו של הסופר והמחזאי הספרדי מיגל דה סרוואנטס. עיקר בנייתה של האנדרטה נערכה בין השנים 1925 ו-1930, אך האנדרטה הושלמה רק בשנת 1957. האנדרטה מורכבת מעמוד אבן שבחלקו התחתון פסלו של סרוואנטס ולרגליו פסלי ארד של דון קישוט וסנצ'ו פנצ'ו, גיבורי הרומן המפורסם של סרוואנטס, דון קישוט. בשני צדי העמוד מוצבים פסלי אבן של דולצינאה, בחירת לבו של דון קישוט.


Image:A Black and White Photo of the Bronze sculptures of Don Quixote and Sancho Panza in Madrid Spain.jpeg|פסלו של דון קישוט
Image:A Black and White Photo of the Cervantes Monument in Madrid Spain.jpeg|פלאסה דה אספניה


## קישורים חיצוניים

*מידע בעברית על כיכר אספניה במדריד

קטגוריה:מדריד: כיכרות
BLT

שמאל|ממוזער|250px|כריך BLT
**BLT** הוא כריך שמרכיביו העיקריים הם בייקון, חסה ועגבנייה; שמו נגזר מראשי התיבות של מרכיביו באנגלית: Bacon, Lettuce, Tomato. זהו הכריך השני בפופולריות שלו ברחבי ארצות הברית אחרי כריך שינקן.

בכריך המסורתי יש מספר רצועות של בייקון עשויות היטב, עלי חסה (לרוב מהזנים המכונים בישראל אמריקאית או ערבית) ופרוסות של עגבנייה; מרכיבים אלה נתונים בין שתי פרוסות של לחם, לרוב קלוי. מיונז מלווה פעמים רבות את המנה כממרח. 
  
הסברה היא שמוצאו של הכריך הוא בארוחות התה מהתקופה הוויקטוריאנית המאוחרת. בין שנות השלושים לשנות החמישים של המאה העשרים הייתה גבינה מרכיב רווח במתכונים לכריך זה בספרי בישול רבים.

הכריך נהיה פופולרי לאחר מלחמת העולם השנייה בשל התפשטותם המהירה של סופרמרקטים אשר הפכו את הרכיבים לזמינים לכל אורך השנה. 
השימוש בראשי התיבות של הכריך החל כנראה בתעשיית ההסעדה האמריקאית.

## קישורים חיצוניים

## הערות שוליים




קטגוריה:כריכים
קטגוריה:מאכלי בשר חזיר
קטגוריה:המטבח האמריקאי
פלאסה דה קסטייה

**פלאסה דה קסטייה** (בספרדית: **Plaza de Castilla**) היא כיכר מרכזית מפורסמת במדריד, בירת ספרד. הכיכר ממוקמת בצפון העיר בשדרת קסטיאנה - ציר התנועה המרכזי החוצה את מדריד מצפון לדרום. בכיכר ניצבים מגדלי שער אירופה, מהמבנים הגבוהים בעיר, לצד אובליסק קאחה ומספר אנדרטות נוספות.

בכיכר תחנת רכבת תחתית בה עוברים שלושה קווים, בנוסף לתחנת אוטובוסים תת-קרקעית ותחנות אוטובוס במפלס הרחוב, המשמשות אוטובוס עירוניים ובין-עירוניים כאחד. בזכות סמיכותה של הכיכר לתחנת צ'מרטין ולאזורי העסקים CTBA ו-AZCA, היא מהווה צומת תחבורה ציבורית מרכזי בצפון העיר.

## קישורים חיצוניים

קטגוריה:מדריד: כיכרות
ואל (דרום אפריקה)

**ואל** (באפריקאנס: **Vaal**, נהגה "**פָאל**") הוא נהר בדרום אפריקה, יובלו הגדול ביותר של נהר אורנג'.
## גאוגרפיה
מוצא הנהר בהרי דראקנסברג בפרובינציית מפומלנגה, ממזרח ליוהנסבורג ו-30 קילומטרים צפונית לקלרנס שבפרובינציית המדינה החופשית. הנהר זורם בכיוון דרום-מערב עד שהוא נשפך אל נהר אורנג' מדרום-מערב לקימברלי שבפרובינציית הכף הצפוני. אורכו 1,120 קילומטר והוא משמש גבול טבעי בין הפרובינציות חאוטנג, מפומלנגה, והפרובינציה הצפון מערבית - השוכנות על גדתו הצפונית, לבין המדינה החופשית שנמצאת לאורך גדתו הדרומית.

זרימת הנהר מוסדרת על ידי סכר ואל, 37 ק"מ במעלה הזרם של ונגרינג. סמוך לוורנטון מועברים מים לתוכנית ההשקיה של Vaalhartz. היובלים העיקריים של הנהר - נהרות הקליפ, ווילג', ואלס, וטרה וריאט - נכנסים לגדה השמאלית. הוואל מפותח לחלוטין מבחינה כלכלית, מימיו משמשים לצרכים המקומיים והתעשייתיים של ויטווטרסראנד.

בעבר שימש הוואל גבול בין שתי רפובליקות בוריות - מדינת אורנג' החופשית והרפובליקה הדרום-אפריקאית, הידועה גם בשם **רפובליקת טרנסוואל**, שמשמעות שמה "מעבר לוואל".

## קישורים חיצוניים

* 

## הערות שוליים

קטגוריה:דרום אפריקה: נהרות
קטגוריה:מפומלנגה: גאוגרפיה
קטגוריה:חאוטנג
קטגוריה:המדינה החופשית: גאוגרפיה
קטגוריה:הכף הצפוני
יאן ואן ריבק

שמאל|ממוזער|250px|שטרות ישנים עם דיוקנו של ואן ריבק
**יאן ואן ריבק** (בהולנדית: **Jan van Riebeeck**; 21 באפריל 1619 – 18 בינואר 1677) היה איש מינהל באימפריה ההולנדית. הוא ידוע בעיקר בשל כך שייסד ב-1652 את המצודה שהייתה לימים לעיר קייפטאון, מאחז הקבע האירופי הראשון בדרום אפריקה, ופיקד עליה עד שנת 1662.

## ביוגרפיה
ואן ריבק נולד בקולמבורך שבהולנד לאב מנתח וגדל בסחידם. בשנת 1649 נשא לאישה את מאריה דה לה קוולרי (נפטרה בשנת 1664 והיא בת 35 במלאקה, כיום חלק ממלזיה). לשניים נולדו שמונה ילדים, רובם נפטרו בילדותם. בנם, אברהם ואן ריבק, אשר נולד בקייפ, שימש מאוחר יותר כמושל הכללי של הודו המזרחית של הולנד (לימים אינדונזיה).

ואן ריבק נחשב לאבי האומה הדרום-אפריקאית, בעיקר בקרב צאצאי הבורים, ודמותו הופיעה החל משנות הארבעים ועד שנת 1993 על כל שטרות הכסף של הראנד הדרום-אפריקאי, וכן על גבי בולים.

## קישורים חיצוניים

* 

קטגוריה:מושלי מושבת הכף
קטגוריה:חברת הודו המזרחית ההולנדית: אישים
קטגוריה:ילידי 1619
קטגוריה:הולנדים שנפטרו במאה ה-17
קטגוריה:נפטרים ב-1677
בית רבינסקי

**בית רבינסקי** הוא בניין מגורים בסגנון הבינלאומי (באוהאוס) הנמצא בלב תל אביב ומהווה את אחד המבנים הידועים של העיר הלבנה ואבן דרך חשובה בהתפתחות האדריכלות הישראלית. המבנה הממוקם בפינת הרחובות הגלבוע ושינקין, בסמוך לשדרות רוטשילד בתל אביב.

## היסטוריה
המבנה, המהווה את אחת הדוגמאות הטובות ביותר של הסגנון הבינלאומי, הוא, ככל הנראה, המבנה היחיד בתל אביב שתוכנן על ידי לוציאן קורנגולד (קורנגולד עלה לישראל מוורשה שבפולין, והתגורר בתל אביב בין השנים 1933–1935).

המבנה מורכב משלושה גושים - שני הקדמיים מלבניים, והאחורי, בצורת ח'רטום של אוניה. מאפיינים נוספים של הסגנון הבינלאומי המצויים במבנה הם החלונות המעוגלים דמויי חלונות אונייה, המרפסות הרבות, שבהם פתחי אוורור, בניית המבנה על עמודים, וכן מוטות הבטון המשמשים להצללת המרפסות ושטחי הגג (אשר נועד להיות שטח ציבורי של דיירי הבית).

במבנה צולם המערכון "מגדלור" של החמישייה הקאמרית.

## גלריה

Beit Rabinsky IMG 3845.JPG|קורות בטון המשמשות להצללת המרפסות
Beit Rabinsky IMG 3843.JPG|חלונות מעוגלים דמויי ספינה, המאפיינים את הסגנון הבינלאומי


## לקריאה נוספת
* עופר רגב, **טיול קטן בעיר הגדולה**, משרד הביטחון, ההוצאה לאור, 1999

## קישורים חיצוניים

קטגוריה:תל אביב-יפו: בתי מגורים
קטגוריה:העיר הלבנה
קטגוריה:שדרות רוטשילד
קטגוריה:לב העיר
תסמונת קרי דו שה

**תסמונת קְרִי דוּ שָה** (מצרפתית: **Cri Du Chat Syndrome**) היא מחלה גנטית נדירה (שכיחות: 1 ל-20,000 - 50,000 לידות), הנובעת ממחסור של חלק מכרומוזום 5.

בצרפתית, המשמעות המילולית של שם התסמונת היא "בכי יללת החתול", על שום הדמיון הצלילי בינו לבין בכיים של תינוקות, הסובלים מתסמונת זו.

התסמונת, שתוארה לראשונה ב-1963 על ידי ז'רום לֶזֵ'ן (Jérôme Lejeune), נפוצה יותר אצל נקבות ביחס של 3:4.

## סימני המחלה
* בכי אופייני המזכיר חתול מילל - נובע מבעיות בגרון ובמערכת העצבים. בעבור כשליש מהילדים תחלוף התופעה עם הגיעם לגיל שנתיים.

### סימנים נוספים העשויים להופיע
* בעיית אכילה - הנובעת מקשיי בליעה ויניקה
* משקל לידה נמוך
*קצב גדילה איטי
* עיכוב בהתפתחות הקוגניטיבית והמוטורית
*עיכוב שפתי וקשיי דיבור
* בעיות התנהגותיות: היפראקטיביות, אגרסיביות ונטייה להתקפי זעם
*תנועות רפטטיביות, החוזרות על עצמן
* מבנה פנים ייחודי (עשוי להשתנות בחלוף הזמן)
* ריור מוגבר
* עצירות

ממצאים נוספים כוללים: היפוטוניה, ראש קטן (מיקרוצפליה), פנים עגולות עם לחיים מלאות, עיניים מלוכסנות, פזילה, היפרטלוריזם, מיקרוגנטיה (לסת קטנה), אצבעות קצרות, קו סימיאני, גשר אף שטוח ומומי לב מולדים (VSD, ASD, PDA ,TOF).

## קישורים חיצוניים

* 

קרי דו שה
קטגוריה:מחלות כרומוזומליות
קטגוריה:מחלות נדירות
טירת האדלי

ממוזער|שמאל|250px|שרידי המגדלים המזרחיים של הטירה.
**טירת האדלי** (באנגלית: **Hadleigh Castle**) היא טירה הממוקמת במחוז אסקס, באנגליה שבממלכה המאוחדת. הטירה צופה אל שפך נהר התמזה, בסמוך לעיירה האדלי. 

הטירה נבנתה בשנות ה-30 של המאה ה-13, בתקופת שלטונו של הנרי השלישי, מלך אנגליה, ושרידיה מהווים כיום מבנה לשימור המנוהל על ידי ארגון מורשת אנגליה.

## היסטוריה
[שמאל|ממוזער|250px|שרידי החומה. מבט מדרום. תחריט משנת [1783.]]
[ממוזער|250px|ציור שמן של הטירה מעשה ידי [ג'ון קונסטבל.]]
הקמת הטירה החלה בשנת 1230, בתקופת שלטונו של הנרי השלישי, עבור יוברט דה בורג, הארל הראשון מקנט אשר כיהן כשופט העליון של אנגליה. לאחר כליאתו של יוברט על ידי הנרי השלישי בשנת 1232 הולאמה הטירה.

הטירה נבנתה תוך שימוש באבן שהובא מקנט. במהלך שנות ה-60 של המאה ה-13 הורחבה הטירה במצוות המלך אדוארד השלישי. במהלך השנים שימשה הטירה כרכושן של מספר מלכות אנגליה ובהם אליזבת וודוויל (רעייתו של אדוארד הרביעי) ושל שלוש מנשותיו של הנרי השמיני: קתרין מארגון, אן מקליווס וקתרין פאר. בשנת 1551 מכר המלך אדוארד השישי את הטירה עבור 700 ליש"ט עבור הלורד ריץ', אשר לימים מכר אותה למשפחת ברנרד.

לאחר עשרות שנים של הזנחה בהם הטירה לא הייתה בשימוש, הפכה הטירה, במאה ה-17, לאיי חורבות.

הצייר האנגלי ג'ון קונסטבל ביקר בטירה בשנת 1814 ושרטט אותה, לימים צייר עשרה ציורי שמן של הטירה. היצירות הוצגו בשנת 1829 באקדמיה המלכותית וזכו להצלחה רבה. אחת מהיצירות מוצגת כיום במוזיאון טייט בריטניה שבלונדון, ואחרת מוצגת במרכז ייל לאמנות בריטית בניו הייבן שבארצות הברית.

## הפארק הכפרי האדלי
הפארק הכפרי הממוקם סביב הטירה מוחזק על ידי מועצת מחוז אסקס ומנוהל על ידי מועצת המחוז כאתר נופש. בשנת 2008 הוחלט כי בפארק ייערכו תחרויות אופני ההרים במסגרת אולימפיאדת לונדון שצפויה להיערך בשנת 2012.

## גלריה

Hadleigh Castle Essex c.1810.jpg|תחריט של הטירה. שנת 1810 לערך.
Etching of Hadleigh Castle 1850.jpg|תחריט של הטירה. 1850.
Hadleigh Castle.jpg|שרידי שני המגדלים המזרחיים.
Hadleigh Castle panorama.jpg|תצלום פנורמי.


## קישורים חיצוניים

* 
* הטירה באתר "תמונות אנגליה"
* ההיסטוריה של הטירה

## הערות שוליים

קטגוריה:טירות באסקס
Do You Want to Know a Secret

"**Do You Want to Know a Secret**" (בעברית: "**האם את רוצה לשמוע סוד**") הוא שיר של להקת הרוק הבריטית הביטלס מאלבומם Please Please Me מ-1963, שבוצע על ידי ג'ורג' האריסון. בארצות הברית, השיר היה השיר הראשון בעשירייה הראשונה שהציג את האריסון כהסולן, והגיע למקום השני במצעד הבילבורד ב-1964 כסינגל ששוחרר על ידי וי-ג'יי רקורדס. בבריטניה, בילי ג'יי קרמר הוציא גרסת כיסוי לשיר כסינגל הבכורה שלו, והגיע למקום הראשון במצעד הסינגלים של NME ולמקום השני במצעד Record Retailer.

## הלחנה
השיר נכתב על ידי ג'ון לנון ופול מקרטני בהשראה מהשיר "I'm Wishing" שהופיע בסרטו של דיסני, שלגיה ושבעת הגמדים, שאימו של ג'ון לנון, ג'וליה הייתה שרה לו כילד. שתי השורות הראשונות בשיר של דיסני ("?Want to know a secret? Promise not to tell"), מופיעות בשיר לאחר שתי השורות שמקרטני כתב ("You'll never know how much I really love you. You'll never know how much I really care.").

## הקלטה
בשנת 1980, לנון אמר שנתן להאריסון לשיר את השיר מכיוון ש"השיר היה רק שלושה צלילים, והאריסון לא היה זמר גדול", אך הוסיף: "מאז הוא השתפר הרבה". האריסון שר שני שירים באלבום Please Please Me: שיר זה ו-"Chains" - גרסת כיסוי לשירם של ג'רי גופין וקרול קינג.

הביטלס לא הקליטו שיר שנכתב אך ורק על ידי האריסון, עד "Don't Bother Me" באלבום *[[With The Beatles]]*.

השיר הוקלט במשך 10 שעות יחד עם עוד 9 שירים אחרים מאותו אלבום.

## יציאת הסינגל
השיר יצא כשנה מאוחר יותר כסינגל בארצות הברית ב-23 במרץ 1964, והגיע למקומות גבוהים במצעדי הסינגלים, כולל הגעה למקום השני בבילבורד אחרי שיר אחר של הביטלס, Can't Buy Me Love, ולמקום הראשון למשך שבועיים במצעד אחר.

צד B של אותו תקליט כלל I'll Be On My Way.

## השתתפות
* ג'ון לנון - קולות רקע וגיטרה קצב.
* פול מקרטני - קולות רקע וגיטרה בס.
* ג'ורג' האריסון - שירה וגיטרה מובילה.
* רינגו סטאר - תופים.

## גרסה עברית
אריק איינשטיין ביצע גרסה הומוריסטית לשיר בשם "מזל" (כמה זמן את מתלבשת..) על פי מילים של יורם טהרלב.

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:בלדות משנות ה-1960
קטגוריה:שירי דו-וופ
קטגוריה:שירי רוק אנד רול
קטגוריה:שירי ג'ורג' האריסון
ג'ונו דיאס

**ג'ונוט דיאס** (ספרדית: Junot Díaz; נולד ב-31 בדצמבר 1968) הוא סופר אמריקאי-דומיניקני ומרצה לכתיבה יוצרת במכון הטכנולוגי של מסצ'וסטס. זוכה פרס פוליצר לסיפורת ב-2008 עבור סיפרו חייו הקצרים והמופלאים של אוסקר וואו.

## ביוגרפיה
דיאס נולד בסנטו דומינגו שברפובליקה הדומיניקנית, הוא השלישי מבין חמישה אחים. בשנת 1974 עקר לפרלין שבניו ג'רזי.

בשנת 1992 סיים לימודי תואר ראשון באנגלית, מטעם אוניברסיטת ראטגרס. בשנת 1995 סיים לימודי תואר שני באמנויות מטעם אוניברסיטת קורנל, באית'קה שבניו יורק.

דיאס מלמד כתיבה יוצרת במכון הטכנולוגי של מסצ'וסטס.

## יצירתו
סיפוריו הקצרים ראו אור במגזינים ועיתונים אמריקאים שונים, בין השאר במגזין ניו יורקר אשר דירג אותו כאחד מעשרים הסופרים הטובים ביותר במאה ה-21.

דיאס ידוע בעיקר בזכות שתי עבודות עיקריות:
* Drown - אוסף סיפורים קצרים משנת 1996.
* חייו הקצרים והמופלאים של אוסקר וואו - רומן משנת 2007, אשר זיכה אותו בפרס פוליצר לסיפורת ב-2008, וכן בפרס אניספילד-וולף לאותה שנה.

### סיפורים קצרים
* (1995) Ysrael
* (1995) How To Date A Browngirl, Blackgirl, Whitegirl, or Halfie
* (1996) Fiesta 1980
* (1995) The Sun, The Moon, The Stars
* (1999) Otravida, Otravez
* (1999) Flaca
* (1999) Nilda
* (2007) Wildwood
* (2007) Alma

## קישורים חיצוניים

* 

* אלמה - סיפור קצר מאת ג'ונוט דיאס; תרגום: שי אזולאי.
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים אמריקאים
קטגוריה:הרפובליקה הדומיניקנית: תרבות
קטגוריה:מהגרים מהרפובליקה הדומיניקנית לארצות הברית
קטגוריה:סגל המכון הטכנולוגי של מסצ'וסטס
קטגוריה:זוכי פרס אניספילד-וולף
קטגוריה:זוכי פרס או. הנרי
קטגוריה:בוגרי אוניברסיטת קורנל
קטגוריה:בוגרי אוניברסיטת ראטגרס
קטגוריה:זוכי פרס פוליצר: סיפורת
קטגוריה:אמריקאים שנולדו ב-1968
מרכז התערוכות אקסל

שמאל|ממוזער|250px|חזית המרכז
**מרכז התערוכות אקסל** (באנגלית: **ExCeL Exhibition Centre**) הוא מרכז תערוכות וכנסים הממוקם ברובע ניוהאם בלונדון.

שטחו הכולל של המרכז כ-404,000 מ"ר, והוא ממוקם ברציף הצפוני של רציף ויקטוריה המלכותי שבאזור הדוקלנדס של לונדון, בין קנרי וורף לנמל התעופה לונדון סיטי.
## היסטוריה
המרכז נבנה על ידי חברת סר רוברט מקאלפיין ונפתח בנובמבר 2002. במאי 2008 נרכש המרכז על ידי חברת התערוכות הלאומית של אבו דאבי אשר הרחיבה את המרכז בכ-100,000 מ"ר נוספים בעלות של 164 מיליון ליש"ט, הרחבה שהושלמה באביב 2010.

במבנה כ-90,000 מ"ר של שטחי תצוגה. במרכז חמישה מלונות ובהם 1,500 חדרים. במגרשי החניה של המרכז מקומות חנייה ל-4,000 כלי רכב.

סמוך למרכז ממוקמת התחנה הצפונית של רכבל האמירייטס.

מאז שנת 2013 נערכת במרכז התערוכה הבריטית השנתית של טכנולוגיה, אימון וחינוך "BETT" שמאורגנת על ידי Hyve Group.

באביב 2020 עבר המרכז הסבה למתחם למאשפזים חולי קורונה וירוס המכיל 4000 מיטות.

### אולימפיאדת 2012
המבנה אירח את משחקי אולימפיאדת לונדון (2012). במסגרת המשחקים האולימפיים חולקו שטחי התצוגה לארבעה אולמות בהם 6,000 עד 10,000 מקומות ישיבה, בהם התקיימו תחרויות האיגרוף, סייף, ג'ודו, טקוואנדו, טניס שולחן, הרמת משקולות והיאבקות.

## קישורים חיצוניים

* 

קטגוריה:ניוהאם
לונדון
קטגוריה:לונדון: אצטדיונים ומתקני ספורט
אקסל, מרכז התערוכות
אקסל
דועא מסארווה

**דועא מסארווה** (בערבית: **دعاء مصاروة**; בתעתיק מדויק: **דעאא מצארוה**; נולדה ב-22 במאי 1990 בטייבה) היא שחיינית ערבייה-ישראלית, 3 פעמים ברציפות אלופת ישראל (2005 - 2007) ושיאנית ישראל במשחה ל-50 מטר חזה.

מסארווה הייתה לשחיינית הערבייה הראשונה שהיא אלופת ישראל ושיאנית ישראל.

## ביוגרפיה
מסארווה התאמנה במועדון השחייה של הפועל כפר סבא בית ברל.

### אלופת ישראל
באליפות ישראל בשחייה שנערכה באוגוסט 2005 זכתה מסארווה במדליית זהב במשחה ל-50 מטר חזה בתוצאה של 33.72 שניות, לפני נסטיה קורוטקוב (34.42 שניות) ומונה מירון (34.47 שניות).

### שיאנית ישראל
בתחרות שנערכה בפלמה דה מיורקה ספרד ביולי 2006 קבעה מסארווה במשחה ל-50 מטר חזה שיא ישראלי חדש של 33.24 שניות, שיפור לשיאה בן השנתיים של מונה מירון (33.62 שניות). חודש לאחר מכן, באליפות ישראל בשחייה שנערכה באוגוסט היא זכתה במדליית זהב 33.61 שניות, לפני עמית עברי מהפועל עמק חפר (34.22 שניות) וחנה פולישצ'וק ממכבי תל אביב כפר המכביה (34.34 שניות). בשלב חצי הגמר היא קבעה תוצאה של 33.41 שניות.

ב-20 בפברואר 2008 הייתה מסארווה לישראלית הראשונה שהצליחה לרדת מזמן של 33 שניות במשחה ל-50 מטר חזה, כששחתה בזמן של 32.87 שניות. שיאה נשבר עוד באותו היום בידי יוליה בנך, ששחתה בזמן של 32.46 שניות, ובהמשך שיפרה אותו עוד יותר. באפריל 2009 שיפרה מסארווה עצמה את שיאה האישי, והעמידה אותו על 32.46 שניות, מה שאפשר את השתתפותה באליפות העולם בשחייה 2009. באליפות העולם היא סיימה במקום 43 לאחר ששחזרה את שיאה האישי.

בתחרות שחייה שנערכה בבריכת 25 מטר, בציריך, שבשווייץ ב-1 בפברואר 2009, שחתה מסארווה את המשחה ל-50 מטר חזה בשיא ישראלי חדש של 31.67 שניות.

כיום היא מדריכת שחייה בבריכת אלישע בשדה ורבורג.

## קישורים חיצוניים
* דועא מסארווה באתר *Swimrankings*  
* 

## הערות שוליים

קטגוריה:שחייניות חזה ישראליות
קטגוריה:שחיינים ערבים ישראלים
קטגוריה:אלופות ישראל בשחייה
קטגוריה:שיאניות ישראל בשחייה
קטגוריה:טייבה: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
שושלת מנליק

**שושלת מנליק** היא שושלת מלכים חבשים ממוצא שמי ששלטו על חבש מ-978 לפנה"ס – 928. שושלת זו היא צאצאית של שתי שושלות על פי מסורתה שושלת בית דוד דרך אביו של מנליק שהוא שלמה המלך והשושלת האגעזית דרך אמו המלכה מקדה. שושלת זו שלטה באופן מוחלט על קיסרות אקסום במהלך כל שנות קיומה.

## היסטוריה
### מוצא השושלת
מוצאה של שושלת זו היא משתי שושלות שונות. הראשונה השושלת השליטה באזור חבש השושלת האגעזית דרך המלכה מקדה אשר הייתה המלכה ה-52 של ממלכת שבא והשנייה שושלת בית דוד הישראלית דרך שלמה המלך. משני מלכים אלו יצא בן אשר ניתן לו השם "אבנה אל חכם" ("בנו של החכם") שנודע יותר בשם "מנליק" ("בן המלך").

### רשימת השליטים
#### השליטים המוקדמים

#### הקיסרים הנוצרים
הטבלה הבאה מציגה את קיסרי שושלת מנליק לאחר שהם התנצרו, ובכך מתחילים באופן רשמי את האימפריה האתיופית. בתקופה זו קיסרים אלו השתמשו בשם אתיופיה והשווה אותו לשם חבש – טעות שעד היום קיימת.

#### שושלת כלב
**שושלת כלב** שושלת קיסרי אתיופיה שמוצאם מהקיסר כלב שהוא עצמו מוצאו משושלת מנליק. שושלת זו תמשיך לשלוט באתיופיה עד אמצע המאה ה-8 כאשר האימפריה תיפול בעקבות מרד יהודית המלכה.

#### שאווה האקסומית
בשנת 858 היהודים מביתא ישראל משתלטים על קיסרות אקסום, היהודים מצליחים להחזיק את אתיופיה תחתיהם עד לעליית שושלת הזאגווה וחלוקת אתיופיה, השטח המזרחי שהיה נוצרי ניתן לזאגווה והשטח המערבי של ביתא ישראל המשיך להישלט על ידי מלכי היהודים משושלת הגדעונים, על כל שטח אתיופיה הצליחו לשלוט כשלושה מלכים יהודים. במקביל שושלת המלוכה של אקסום אינה נכחדת אלא ממשיכה לשלוט על שאווה עד ששוב עולה לשלטון ב-1270.

מלכים אלו הם למעשה יורשי כתר קיסרי אקסום לאחר שנכבשה בידי היהודים, לאחר התמוטטות אקסום קיסרי אקסום מוצאים מקלט בשאווה וממשיכים לשלוט על אזור זה ומרחיבים את השפעתם לאזורים כגון הרר, דירה דאווה וגורגה.

*
קטגוריה:בתי מלוכה
קטגוריה:השושלת האגעזית
קטגוריה:בית דוד
קטגוריה:מלכים אפריקאים
סער (פירושונים)

קטגוריה:שמות פרטיים עבריים לגברים
קטגוריה:שמות משפחה עבריים
אלכסיי שירוב

**אלכסיי שירוב** (בלטבית: **Aleksejs Širovs**; נולד ב-4 ביולי 1972) הוא שחמטאי סובייטי-לטבי-ספרדי ממוצא רוסי, בעל דרגת רב-אמן.  נכון לספטמבר 2025, מדורג במקום השישי בספרד לפי מד כושר.
## ביוגרפיה
אלכסיי שירוב נולד בריגה, לטביה, בתקופה בה הייתה חלק מברית המועצות, הוא התבלט במשחק השחמט מגיל צעיר וסגנונו הושפע מבן ארץ מולדתו, מיכאל טל. ב-1988 זכה באליפות העולם בשחמט עד גיל 16 וב-1990 היה לסגן אלוף העולם בשחמט עד גיל 20 (ניצח איליה גורביץ') ותוך כדי כך זכה גם בתואר רב-אמן.

בגביע העולם בשחמט 2007 הוא סיים במקום השני (הפסיד בשלב הגמר לגטה קמסקי).

ב-2007 הוא סיים במקום השני בתחרות השחמט לזכר טל (קטגוריה 20).

ב-1990 נשא את ורוניקה אלברס לאישה בארגנטינה, השניים התגוררו בטרגונה, ספרד, ושירוב התאזרח בספרד. מאוחר יותר השניים התגרשו, אז חזר שירוב ללטביה, מבלי לוותר על האזרחות הספרדית ונשא לאישה את ויקטוריה צ'מיליטה, שחמטאית ופוליטיקאית ליטאית. בשנת 2007 התגרשו, ובשנת 2010 נשא אשה בשלישית, את השחמטאית אולגה דולגובה.

בשנת 2013 הוא ניצח בתחרות שנערכה בבואנוס איירס (ראובן פלגייר סיים במקום השני).

## קבלת דרגות בינלאומיות
* 1989 - אמן בינלאומי
* 1990 - רב-אמן.

## תחרות לדוגמה בה השתתף
*תחרות העל בציריך 2016

## ממשחקיו
### אלכסיי שירוב - [[ואלרי איוונוביץ' ז'ורבליוב]] 1983
תחרות אימונים 1983

אלכסיי שירוב - ואלרי איוונוביץ' ז'ורבליוב, יוטיוב

### אלכסיי שירוב - [[ואלרי איוונוביץ' ז'ורבליוב]] 1986
אליפות לטביה 1986

אלכסיי שירוב - ואלרי איוונוביץ' ז'ורבליוב, יוטיוב

### [[יאניס קלובאנס]] - אלכסיי שירוב
אליפות לטביה 1987

 יאניס קלובאנס  - אלכסיי שירוב  אליפות לטביה 1987,יוטיוב

### אלכסיי שירוב - אולג ניקולנקו (מוסקבה, 1991)

בספרו "אש על הלוח" Fire on Board מנתח שירוב את המשחק בעמודים 75–78.

לפני כן נכתבו ההערות לכרך 53 של האינפורמטור 

עמדת ניתוח לאחר המסעים : 22...פה7 23. מהז3 מה:ו1 24. פה4+ מו7 25. רח6. בזמן כתיבת ההערות לאינפורמטור שירוב היה משוכנע שעמדת הלבן טובה אך כאשר הכין את החומר לספרו "אש על הלוח" בדק שירוב את הניתוחים של עצמו בעזרת תוכנת שחמט פריץ4 (שנחשבת היום כחלשה מאוד). התוכנה מצאה מסע מפתיע שמביא לשוויון בעמדה. הקורא המתענין ימצא את המסע בהערת השוליים.

בספרם של נעם מנלה וזאב זוהר "Think like a machine" מביאים המחברים דוגמה זו בעמוד 10 כדוגמה לעמדה שגם שחקנים מוכשרים ביותר לא מביאים בחשבון את המסע הנכון, כפי ששירוב עצמו, אחד השחקנים הטקטיים הטובים בעולם בתחילת שנות ה-90 לא בדק כלל משום שהמסע מנוגד לאינטואיציה האנושית.

## הופעות באולימפיאדות השחמט

## קישורים חיצוניים

## הערות שוליים

קטגוריה:שחמטאים סובייטים
קטגוריה:שחמטאים ספרדים
קטגוריה:אלופי ברית המועצות בשחמט
קטגוריה:רבי-אמנים
קטגוריה:שחמטאים לטבים
קטגוריה:ספרדים שנולדו ב-1972
לוק וילסון

**לוק קנינגהם וילסון** (באנגלית: ** Luke Cunningham Wilson**; נולד ב-21 בספטמבר 1971) הוא שחקן קולנוע וטלוויזיה אמריקאי. מוכר בשל תפקידיו בסרטים "הנוכל המבריק", "לא רק בלונדינית", "משפחת טננבאום", "מועדון החברים" ו"אידיוקרטיה: הטמטום שולט" ובשל תפקידו בסדרת הטלוויזיה "מוארת" ברשת HBO ובתור פטריק "פט" דוגן בסדרת גיבורי העל "סטארגירל" ברשת The CW.

## ביוגרפיה
וילסון נולד בדאלאס שבטקסס. הוא בנם של רוברט אנדרו וילסון (2017-1941) שהיה מנהל פרסום, והצלמת לאורה קניגהאם-וילסון (ילידת 1939), והוא אחיהם הצעיר של השחקנים אנדרו ואוון וילסון.

## קריירה
וילסון התחיל את קריירת הקולנוע שלו בשנת 1996 בסרט של וס אנדרסון "פשיעות קטנות" לצד אחיו אוון, שגם כתב את התסריט לסרט. וילסון הופיע לצד דרו ברימור שנתיים לאחר מכן בקומדיה הרומנטית "סיפור מטוגן".

בשנת 1999 שיחק בקומדיית האקשן "הנוכל המבריק" של הבמאי לס מייפילד בכיכובו של מרטין לורנס.

ב-2001 הופיע וילסון בקומדיה "לא רק בלונדינית", בסרט שיחק וילסון את אמט ריצ'מונד שותפה ולאחר מכן גם ארוסה של אל וודס (ריס וית'רספון), תפקידו בסרט העלה אותו לרמה של כוכב עולה בהוליווד.

הופעות נוספות של וילסון שזכו לביקורות חיוביות היו בסרטים "משפחת טננבאום" שם שיחק לצד שני אחיו וב"מועדון החברים" לצד ויל פרל ווינס ווהן. וילסון השתתף גם בקומדיה "אלכס ואמה" לצד קייט הדסון ובסרט ההמשך ל"לא רק בלונדינית".

שיחק גם בקומדיה "מופע שנות ה-70" בתור קייסי, אחיו של מייקל קלסו (אשטון קוצ'ר).

בשנת 2005 הופיע בדרמה הקומית "עד שהמשפחה תפריד ביננו" לצד דיאן קיטון וקלייר דיינס. ב-2006 שיחק וילסון לצד אומה תורמן ואנה פריס בקומדיה הרומנטית "הסופר אקסית שלי" ובסרט הקומי "אידיוקרטיה: הטמטום שולט". בשנת 2007 שיחק במותחן האימה "חדר פנוי" לצידה של קייט בקינסייל, בקומדיית הפשע "אתה הורג אותי" לצד בן קינגסלי ובקומדיה הרומנטית "בלונדינית בעיר הגדולה" לצידה של ג'סיקה סימפסון. בשנת 2008 שיחק וילסון בדרמה הקומית "הנרי פול כאן".

בשנת 2016 שיחק בסרט הדרמה "כל מה שהיה לנו" שביימה קייטי הולמס שגם משחקת בתפקיד ראשי. ודיבב את דמותו של בודי בסרט האנימציה "כלב מי שמנגן".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:שחקני קולנוע וטלוויזיה מטקסס
קטגוריה:בוגרי מכללת אוקסידנטל
קטגוריה:אמריקאים שנולדו ב-1971
It's About Time

**It's About Time** הוא אלבום הבכורה של להקת הפופ-רוק האמריקאית האחים ג'ונאס. האלבום יצא בארצות הברית ב-8 באוגוסט 2006 והופץ בידי חברת התקליטים Columbia Records. האלבום נמכר בעותקים ספורים ואזל מיד מהחנויות, ניתן להשיגו כיום באתרי מסחר וירטואלי כמו eBay, במחירים יקרים ובעותקים מיד שנייה.

## רשימת שירים
* What I Go to School For? - קאבר ל"באסטד"
* Time For Me To Fly
* Year 3000 - קאבר ל"באסטד"
* One Day At Time
* 6 Minutes
* Mandy
* You Just Don't Know It
* I Am What I Am
* Underdog
* 07:05
* Please Be Mine

## קישורים חיצוניים

קטגוריה:אלבומי בכורה מ-2006
קטגוריה:אלבומי האחים ג'ונאס
קטגוריה:אלבומים באנגלית
קטגוריה:אלבומי פופ-פאנק
הארנה לכדורסל (לונדון)

**ארנת הכדורסל** (באנגלית: The **Basketball Arena**) היה מתקן ספורט זמני שהוקם עבור אירוח משחקי הכדורסל והכדוריד, של תחרויות המשחקים האולימפיים שנערכו בלונדון, בירת הממלכה המאוחדת, בשנת 2012. המתקן נבנה בצורה שאפשרה פירוק מלא ושימוש חוזר בחלקיו או מחזורם לאחר תום התחרויות. בשנת 2013 פורק המתקן וחלקיו הועמדו למכירה.

## תיאור המתקן
המתקן היה אחת מארבע ארנות (מתחמי תחרויות) שנבנו במיוחד עבור המשחקים האולימפיים. בשונה ממתקני אולימפיאדת בייג'ינג שנערכה בשנת 2008, אלו מתקנים מודולריים, אשר בתום התחרות הועברו לאתרים אחרים ברחבי הממלכה המאוחדת (וזאת מאחר שבאזור לונדון רבתי אין מחסור במתקני ספורט).

ימין|ממוזער|250px|האולם בעת משחק כדורסל
המתקן הכיל כ-12,000 מקומות לצופים, וצפוי לארח את משחקי חצי הגמר והגמר בכדורסל, וכדוריד.

במהלך המשחקים הפאראלימפיים אירח המתחם את משחקי הכדורסל והרגבי, ובמהלך משחקים אלה יהיו באולמות מקומות ל-10,000 צופים.

תכנון המבנה הושלם בחודש ביוני 2008, ובנייתו אושרה בנובמבר 2008.

באוקטובר 2008, בשל השפל הכלכלי, הוצע להעביר את משחקי הכדורסל והכדוריד לארנה של ומבלי ובכך לחסוך סכום של 90 מיליון ליש"ט, אולם במרץ 2009 הוחלט להמשיך בבניית הארנה.

בניית המתקן נמשכה כ-15 חודשים והושלמה ביוני 2010.

## קישורים חיצוניים

* 
## הערות שוליים

קטגוריה:אנגליה: אולמות כדורסל
אגרטל פורטלנד

"**אגרטל פורטלנד**" הוא כד רומי, עשוי זכוכית, המתוארך למחצית השנייה של המאה ה-1 לפנה"ס. הכד מעוטר ברצועת זכוכית לבנה מגולפת (Cameo) המתארת נושאים מן המיתולוגיה היוונית והרומית. הכד שימש כמקור השפעה חשוב ליוצרי פורצלן החל מן המאה ה-18. מאז שנת 1945 הכד מצוי באוסף המוזיאון הבריטי בלונדון. 

## תיאור
"אגרטל פורטלנד" עשוי מזכוכית בגוון כחול-סגלגל בגובה של 25 ס"מ ובקוטר של 17 ס"מ. על הכד פס עיטורי מתאר דמויות על רקע נוף. הדמויות עשויות כתבליט בולט העשוי מזכוכית לבנה בטכניקה של קמאו (Cameo).

## היסטוריה
על פי אגדה רווחת האגרטל התגלה על ידי פבריצ'יו לזארו (Fabrizio Lazzaro) בקברו של הקיסר הרומאי אלכסנדר סוורוס, באזור שנת 1582, אולם אין בידי החוקרים כל הוכחה למקום מציאתו. על פי סגנונו של הכד תוארכה תקופת עשייתו לתקופה שבין שנת 30 ל-20 לפנה"ס. עם זאת, תאוריה שפורסמה בשנת 2003 טוענת כי הכד נוצר רק בתקופת הרנסאנס, במהלך המאה ה-16. טכניקת ניפוח הזכוכית, שבעזרתה נוצר הכד, הומצאה באזור שנת 50 לפנה"ס. מחקרים מודרניים טוענים כי צבעו הלבן של העיטור נוצר על ידי טבילת האגרטל בזכוכית לבנה ושיוף והסרת החלקים הלבנים המיותרים מן האגרטל. על פי ניסיונות העתקה שנוצרו במאה ה-19, הסיקו חוקרים כי ייצורו של הכד ארך כשנתיים לפחות. 

התיעוד האפשרי הראשון של האגרטל מופיע במכתב משנת 1601, אותו שלח האסטרונום הצרפתי ניקולאס-קלוד פאברי דה-פירס  אל הצייר פטר פאול רובנס ובו מתואר הכד כחלק מן האוסף של הקרדינל האיטלקי פרנצ'סקה מריה דל-מונטה . עם מותו של הקרדינל נרכש הכד על ידי משפחת ברבריני ונשמר באוספם (ביניהם באוספו של האפיפיור אורבנוס השמיני, בן המשפחה) במשך כ-150 שנה, עד לרכישתו בשנת 1778 בידי ויליאם המילטון , שגריר בריטניה בנאפולי.

בשנת 1784 נמכר האגרטל לאלמנתו של הדוכס השני של פורטלנד. ויליאם קובנדיש-בנטינק , הדוכס השלישי של פורטלנד, השאיל את האגרטל לאמן הבריטי ג'וזאיה וג'ווד, שיצר העתק של הכד בקדרות Jasperware. בשנת 1870 הציג וג'ווד את המהדורה הראשונה של ההעתקים שיצר. התערוכה הייתה פופולרית כל כך שווג'ווד נאלץ להגביל את מספר המבקרים על ידי הדפסת כרטיסים. העתק זכוכית ידוע נוצר על ידי יצרן הזכוכית פיליפ פרגנטר (Philip Pargeter), בעקבות תחרות שהפרס הראשון בה עמד על 1,000 פאונד.

## קישורים חיצוניים

*אגרטל פורטלנד, באתר המוזיאון הבריטי (באנגלית)
* 

## הערות שוליים

קטגוריה:יצירות זכוכית וויטראז'
קטגוריה:אמנות רומא העתיקה
קטגוריה:אוספי המוזיאון הבריטי
פורטלנד
קופר בוקס

**קופר בוקס** (באנגלית: **Copper Box** - "קופסת הנחושת") הוא אולם שבו נערכו משחקי טורניר הכדוריד (למעט שלבי חצי הגמר והגמר) של המשחקים האולימפיים בשנת 2012.

## תיאור המתקן
קופר באקס הוא אחד משלושה אולמות שנבנו עבור המשחקים האולימפיים באזור הפארק האולימפי, והוא היחיד מביניהם שנשאר במקומו גם לאחר האולימפיאדה, כאשר השאר היו מתקנים מודולריים, אשר בתום המשחקים הועברו לאתרים אחרים ברחבי הממלכה המאוחדת, מאחר שבאזור לונדון רבתי אין מחסור במתקני ספורט.

בניית המבנה הסתיימה בשנת 2011, והוא מכיל כ-6,000 מקומות ישיבה, והתקיימו בו בנוסף למשחקי הכדוריד גם תחרויות הסיוף במסגרת קרב חמש מודרני. כמו כן נערכו באולם משחקי הכדוריד של המשחקים הפאראלימפיים.

משחקי חצי הגמר ומשחקי הגמר בכדוריד נערכו בארנה לכדורסל הסמוכה, הגדולה יותר. 

לאחר תום המשחקים האולימפיים הותאם המבנה למתחם ספורט עבור הקהילה המקומית. הוא משמש בתור אולמה הביתי של לונדון ליונס ומועדון הכדוריד של לונדון. 

## גלריה

קובץ:Copper Box interior.JPG|במהלך אולימפיאדת לונדון
קובץ:Copper Box, 16 April 2012.jpg|2011
קובץ:Olympic Park, London, 16 April 2012 (3).jpg|מבט מהאוויר
קובץ:Copper Box Goalball Dec 2011.jpg|ב
File:London Handball Arena (June 10, 2011).jpg|האולם במהלך בנייה 2011


## קישורים חיצוניים

* 

קטגוריה:לונדון: אצטדיונים ומתקני ספורט
אי הנסיך צ'ארלס

**אי הנסיך צ'ארלס** (באנגלית: **Prince Charles Island**) הוא אחד מהאיים שבארכיפלג הארקטי הקנדי. שטחו הוא 9,521 קמ"ר וככזה הוא האי ה-78 בגודלו בעולם וה-19 בגודלו מבין אייה של קנדה.

האי ממוקם באגן פוקס (Foxe Basin) שלחופיו המערביים של האי באפין, במחוז קיקיקטאלוק (Qikiqtaaluk) שבטריטוריית נונאווט שבקנדה. למרות גודלו של האי, הדיווח הראשון על קיומו היה רק ב-1948 במהלך טיסת ניווט של חיל האוויר המלכותי הקנדי. עם זאת, ככל הנראה הוא היה ידוע למקומיים בני שבט האינואיט קודם לכן. האי קרוי על שמו של צ'ארלס, נסיך ויילס שנולד באותה שנה בה הוא התגלה. הוא איננו מיושב ומזג האוויר בו קר במיוחד.

## קישורים חיצוניים

קטגוריה:נונאווט: איים
קטגוריה:איים באוקיינוס הקרח הצפוני
נסיך צ'ארלס
הארנה של ומבלי

**הארנה של ומבלי** (באנגלית: **Wembley Arena**) הוא מרכז ספורט מקורה המצוי בשכונת ומבלי  בלונדון, בירת הממלכה המאוחדת.

הארנה, המצוייה מול אצטדיון ומבלי, נבנתה עבור משחקי האימפריה הבריטית שנערכו בשנת 1934 ביוזמת סר ארתור אלווין. המבנה הכיל את בריכת השחיה בה נערכו תחרויות השחייה. בעת הקמתו נקרא הבניין "בריכת האימפריה" (**Empire Pool**) בשל שימושו. בשנת 1948 אירחה הבריכה את תחרויות השחייה של אולימפיאדת לונדון, ולאחר התחרויות נסגרה הבריכה. באולימפיאדת לונדון (2012) התקיימו בארנה תחרויות בבדמינטון ובהתעמלות אמנותית.

הבניין משמש כיום לאירוח אירועי תרבות, קונצרטים, ותחרויות ספורט.

בשנת 2006 שופצה הארנה, לצד שיפוץ אצטדיון ומבלי. עלות שיפוץ הארנה הסתכמה ב-35 מיליון ליש"ט, והארנה המשופצת נפתחה לציבור ב-2 באפריל 2006 עת נערך בה קונצרט של להקת דפש מוד.

כיום בארנה 12,500 מושבי צופים, והיא המתחם הספורט המקורה השני בגודלו בלונדון, לאחר ה-O2 ארנה, ומתחם הקונצרטים המקורה השלישי בגודלו בלונדון, לאחר ה-O2 ומרכז התערוכות ארלז קורט.

בין האמנים שהופיע בארנה ניתן למנות את קיילי מינו (1990, 1991, 2002, 2006 ו-2007), קליף ריצ'רד שהופיע בארנה 7 פעמים, ויטני יוסטון שהופיעה בארנה 27 פעמים, ולהקת סטטוס קוו שהופיעה בה 42 פעמים נכון לשנת 2009.

עוד הופיעו בארנה: אבבא, ביונסה, בון ג'ובי, שר, ניל דיימונד, גלוריה אסטפן, אוזי אוסבורן, פרל ג'ם, רוקסט, דיאנה רוס, סלין דיון, לד זפלין, וסטלייף, רובים ושושנים, קווין, AC/DC, גארי ניומן, מריה קארי, דייר סטרייטס, מדונה, סיגור רוס, בי בי קינג, האחים ג'ונאס, אואזיס, טייק ד'את ואמנים רבים אחרים.

במתחם נערכות תחרויות אגרוף, היאבקות, כדורסל, נטבול, זריקת חצים והוקי קרח.

## כיכר התהילה
שמאל|ממוזער|250px|חזית הארנה בלילה
בשנת 2006 הוחלט להקים בחזית הארנה את "כיכר התהילה" (Square of Fame) ובדומה לרחוב בעיר הוליווד מוזמנים אמנים לחתום ולהטביע את ידיהם בלוחות ברונזה המוטבעים בכיכר. ראשונה חתמה מדונה באוגוסט 2006, ולאחריה, ב-9 בנובמבר 2006 חתם סר קליף ריצ'רד.

ריק פארפיט ופרנסיס רוסי מלהקת סטטוס קוו חתמו והטביעו ידיהם בלוח ברונזה ב-16 בדצמבר 2006, וקיילי מינו ב-9 בינואר 2007.
סטפן הנדרי הטביע ידיו בכיכר ב-21 בינואר 2007, ודולי פארטון ב-25 במרץ 2007. בריאן אדמס ב-10 במאי 2007, במהלך הקונצרט ה-25 שלו באתר; וליונל ריצ'י ב-12 במאי 2007.

הלוח של חברי להקת וסטלייף נחנך ב-28 במרץ 2008 לאחר המופע ה-27 שלהם במתחם במשך תקופה של 10 שנים.

## קישורים חיצוניים

* 

קטגוריה:לונדון: אצטדיונים ומתקני ספורט
קטגוריה:ברנט
ומבלי, הארנה של
מחוזות צפון קפריסין

שמאל|380px
צפון קפריסין מחולקת לשישה מחוזות:

* הפרד ממחוז גוזליורט בדצמבר 2016

## ראו גם
*מחוזות קפריסין

## קישורים חיצוניים

* מפקד אוכלוסין

מחוזות
פרס יורוסקאר

**פרס יורוסקאר לשחקן השנה באירופה** (באנגלית: **Euroscar European Player of the Year Award**), הידוע בשם **פרס יורוסקאר**, הוא פרס כדורסל שנתי המחולק מאז שנת 1979. הפרס מחולק לכדורסלן האירופי הטוב ביותר של אותה שנה ללא התייחסות לליגה בה הוא משחק, כולל שחקני NBA. חלוקת הפרס נעשית בהתאם להופעות ולהישגים של השחקנים הן במועדונים והן בנבחרות הלאומיות.

השחקן שזוכה בפרס יורוסקאר נבחר על ידי ועדה הכוללת מאמנים, שחקני כדורסל וכתבי ספורט מ-14 ארצות שונות, שנותנים את קולם לכדורסלן האירופי הטוב ביותר בעונה החולפת. הפרס מוענק על ידי כתב העת האיטלקי, לה גזטה דלו ספורט. פרס יורוסקאר הוא אחד משלושת הפרסים היוקרתיים ביותר שמקבלים כדורסלנים אירופיים, לצד פרס שחקן השנה של פיב"א אירופה הרשמי ופרס מר אירופה.

הסנטר הליטאי ארווידאס סאבוניס והפאוור פורוורד הגרמני דירק נוביצקי מחזיקים במשותף בשיא הזכיות בפרס בכל הזמנים עם שש זכיות. באופן מיוחד במינו, נוביצקי השיג את כל 5 הזכיות הראשונות שלו בתואר ברציפות, בין השנים 2002–2006 וזכייה נוספת בשנת 2011 בה זכה באליפות ה NBA במדי דאלאס מאבריקס. הסמול פורוורד הקרואטי טוני קוקוץ' בא אחריהם בדירוג עם חמש זכיות. פאו גאסול ודראז'ן פטרוביץ' זכו בפרס ארבע פעמים כל אחד.

## הזוכים בתואר
[שמאל|ממוזער|170px|[דירק נוביצקי, שזכה בפרס ברציפות בשנים 2002 עד 2006]]
[שמאל|ממוזער|170px|[טוני קוקוץ', שזכה חמש פעמים בפרס]]
[שמאל|ממוזער|170px|[טוני פארקר, שזכה בפרס בשנת 2007]]

## קישורים חיצוניים

* היסטוריית הפרס באתר Interbasket
* מאמר על הפרס באתר ה-NBA

קטגוריה:פרסי כדורסל
מאייומי איאיזוקא

**מאייומי איאיזוקא** (יפנית: 飯塚雅弓; נולדה ב-3 בינואר 1977, בטוקיו, יפן). היא שחקנית, זמרת ומדבבת (סאייו) ותיקה ופופולרית ביפן. מוכרת בין היתר בשל דיבוב האנימה פוקימון.

## דיסקוגרפיה
### סינגלים
# Akuseru, 1997
# love letter, 1999
# caress/place to be, 2000
# My wish, 2000
# Yasashi Migite, 2002
# Koi no Iro, 2002
# Kikaseteyo Kimi no Koe, 2002
# Pure♡, 2003
# amulet, 2004

### אלבומי סטודיו (באורך מלא)
# Kataomoi, 1997
# Mint to Kuchibue, 1998
# so loving, 1999
# AERIS, 2000
# Himawari, 2001
# Niji no Saku Basho, 2002
# SMILE×SMILE, 2003
# infinity, 2004
# mine, 2005
# 10LOVE, 2006
# Crystal Days, 2007
# Stories, 2008
# Fight!!, 2009
# Kimi e..., 2009

### אלבומי סטודיו (באורך קצר)
# Fly Ladybird fly, 1998 
# 23degrees。, 2004 
# Purezento, 2005

### אלבומים שונים
# berry best, 2001
# BESTrawberry, 2005

## קישורים חיצוניים
* 

קטגוריה:זמרות יפניות
קטגוריה:זמרות פופ יפניות
קטגוריה:מדבבות יפניות
קטגוריה:שחקניות ילדות
קטגוריה:שחקניות קולנוע וטלוויזיה יפניות
קטגוריה:יפניות שנולדו ב-1977
קטגוריה:יפנים שנולדו ב-1977
טרייס סיירוס

**טרייס דמפסי סיירוס** (באנגלית: **Trace Dempsey Cyrus**; נולד ב-23 בפברואר 1989) הוא מוזיקאי אמריקאי. הוא הסולן, הגיטריסט וכותב השירים של הלהקה מטרו סטיישן. הוא גם בעל חברת הביגוד "From Backseats to Bedrooms".

## ביוגרפיה
סיירוס הוא בנו המאומץ של זמר הקאנטרי בילי ריי סיירוס ואחיהן של מיילי סיירוס ונואה סיירוס.

בשנים 2011–2013 היה בזוגיות עם השחקנית ברנדה סונג, והשניים היו גם מאורסים תקופה.

## קישורים חיצוניים

## הערות שוליים

קטגוריה:אמני קולומביה רקורדס
קטגוריה:זמרים אמריקאים
קטגוריה:גיטריסטים אמריקאים
קטגוריה:מיילי סיירוס
קטגוריה:אמריקאים שנולדו ב-1989
נסטור קרבונל

**נסטור גסטון קרבונל** (באנגלית: **Néstor Gastón Carbonell**; נולד ב-1 בדצמבר 1967) הוא שחקן טלוויזיה וקולנוע אמריקאי. ידוע בעיקר בזכות תפקידו בסדרה "אבודים" בתור ריצ'רד אלפרט, ומסרטי "האביר האפל" בתור ראש העיר אנתוני גרסיה.

## ביוגרפיה
קרבונל נולד בניו יורק שבארצות הברית, להורים קובנים. גדל כקתולי. משפחתו עברה לקראקס, ונצואלה ושם הוא למד בבית ספר פרטי בריטי. בהמשך משפחתו חזרה לארצות הברית והוא למד באקדמיית דירפלד. לקראת סוף שנות ה-80 הוא קיבל תואר בוגר אוניברסיטה באנגלית באוניברסיטת הרווארד. אביו הוא איש עסקים. קרבונל הוא אחיין של שחקן הבייסבול לשעבר, רפאל פאלמאירו.

קרבונל החל את קריירת המשחק שלו בהופעות אורח בסדרות טלוויזיה כמו "חוק וסדר", "מלרוז פלייס" ו"עולם אחר". בין השנים 1996–2000 הופיע קרבונל בתפקיד ראשי כלואיס ריביירה בסדרה "סוף סוף סוזן" למשך ארבע עונותיה. הופעות אורח נוספות כללו השתתפות בסדרות "אלי מקביל", "מבוקש", "סקראבס", "האוס", "מונק", בניחוש חוקר"," האישה הטובה", "שחר האתמול" ו"פשע מן העבר".

תפקידו המשמעותי ביותר הוא בסדרת הטלוויזיה "אבודים" בתור ריצ'רד אלפרט. הוא החל לשחק בה במשך 7 פרקים שבהם דמותו עוררה התעניינות רבה בקרב מעריצי הסדרה. לקראת העונה הרביעית הוא חתם חוזה עם רשת CBS שבה הוא שיחק תפקיד ראשי בסדרה "קיין", וכך נאסר עליו לשחק באבודים. לאחר שהסדרה "קיין" הופסקה בעקבות שביתת התסריטאים ב-2007, חזר קרבונל לשחק ב"אבודים" במשך העונה הרביעית והחמישית. לקראת העונה השישית של הסדרה הוא חתם חוזה עם רשת ABC, בה הוא שיחק בתפקיד ראשי.

בשנת 2006 הוא שיחק בסרט "לחסל את האס". בשנת 2007 כיכבה בסיטקום הבלשים "אנדי בארקר, בלש פרטי" ברשת NBC; הסדרה בוטלה לאחר שישה פרקים. 

בשנת 2008, הוא שיחק בסרטו של כריסטופר נולאן "האביר האפל" בתור ראש העיר של גות'אם סיטי, אנתוני גרסיה – תפקיד אותו שב לגלם ב"עלייתו של האביר האפל" משנת 2012. 

בשנת 2011 שיחק בסדרת הטלוויזיה "מתחזה" ברשת The CW.

בשנת 2019 החל לשחק בסדרה "תוכנית הבוקר" באפל TV פלוס בתור המטאורולוג יאנקו פלורס. כיום ממשיך לשחק בה גם בעונה הרביעית שעלתה בספטמבר 2025. 

בשנת 2022 שיחק בדרמת הפשע הביוגרפית "העוקץ הג'נטלמני" לצד מל גיבסון, שם גילם את ג'ון  סניידס.

בשנת 2024 שיחק בסדרת הדרמה ההיסטורית "שוגון" המבוססת על רומן באותו שם מאת ג'יימס קלאוול; אשר עלתה לשידור ברשת FX.

בשנת 2025 גילם את ד"ר ראובן סוריאנו בדרמה הרפואית "דופק" (אנ') בנטפליקס. 

בשנת 2026 שיחק במותחן האקשן "המכה" בתור תום ולאחו ובהמשך שיחק בסרט קומדיית האימה "מי שעומד מאחורי 2".   

קרבונל גם עוסק בעבודת דיבוב. תפקידיו כוללים השתתפות בסדרות האנימציה "ליגת הצדק", "קים פוסיבול", "אמריקן דרגון: ג'ייק לונג" ו"הפינגווינים ממדגסקר".

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אבודים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:במאי טלוויזיה אמריקאים
קטגוריה:בוגרי אוניברסיטת הרווארד
קטגוריה:אמריקאים ממוצא קובני
קטגוריה:אמריקאים שנולדו ב-1967
נאוס (חברת תעופה)

[שמאל|ממוזער|250px|[בואינג 737-800 של החברה]]
[שמאל|ממוזער|250px|[בואינג 767-300ER של החברה]]
**נאוס** (באיטלקית: **Neos**) היא חברת תעופה איטלקית אשר נוסדה בשנת 2001. טיסותיה הסדירות החלו לפעול בחודש אוקטובר של אותה השנה. כעבור שנתיים, בקיץ 2003, חברת התעופה החלה לטוס ליעדים חדשים כגון: האיים הקנרים ומדינות באזור הים התיכון. טיסות החברה למרחקים ארוכים יותר כגון: אפריקה ומדינות במזרח הרחוק החלו לפעול מאז דצמבר 2004.

חברת התעופה נאוס מחזיקה בסיסים בנמלי התעופה של מילאנו (MXP), ורונה (VRN), ברגמו (BGY) ובולוניה (BLQ) ומפעילה מדי יום טיסות סדירות וטיסות שכר. בסיסה הראשי נמצא בנמל התעופה מלפנסה במילאנו (MXP). החברה מפעילה טיסות לדרום אירופה, רוסיה, אפריקה, המזרח התיכון, המזרח הרחוק, הקריבים, מקסיקו וברזיל.

## יעדים
חברת התעופה נאוס מפעילה טיסות ל-46 יעדים בדרום אירופה, רוסיה, אפריקה, המזרח התיכון, המזרח הרחוק, האיים הקאריביים, מקסיקו וברזיל.

להלן יעדי חברת נאוס: תל אביב (TLV), קוס (KGS), קרפאתוס (AOK), רודוס (RHO), כרתים (HER), מיקונוס (JMK), סנטוריני (JTR), איביזה (IBZ), פלמה דה מיורקה (PMI), מנורקה (MAH), ג'רבה (DJE), מונסתיר (MIR), חמאמת (NBE), קליארי (CAG), למציה טרמה (SUF), אולביה (OLB), למפדוזה (LMP), קטניה (CTA), טרפאני (TPS), מרקש (RAK), סאל (SID), בואה ויסטה (BVC), שארם א-שייח' (SSH), מרסה עלאם (RMF), מרסא מטרוח (MUH), הורגאדה (HRG), טנריפה (TFS), לנסרוטה (ACE), לאס פאלמאס (LPA), פוארטוונטורה (FUE), פורטו סנטו (PXO), הוואנה (HAV), קאיו לארגו (CYO), הולגין (HOG), מונטגו ביי (MBJ), מומבסה – נוזי בי (MBA), מאלה (MLE), קנקון (CUN), לה רומנה (LRM), פיטרה פוינט (PTP), זנזיבר (ZNZ), מסקט (MCT), סהלהלה (SLL), סן אנדרס (ADZ) ומאוריציוס (MRU).

## מאפיינים ייחודיים
נאוס היא חברת התעופה האיטלקית הראשונה המאושרת על ידי OPS JAR (דרישות תעופה להפעלת תחבורה אווירית מסחרית מטעם רשות התעופה האזרחית באירופה) מאז הקמתה.

נאוס נחשבת למוביל האווירי האיטלקי היחיד שהוסמך לטוס מסלול איטליה – כף ורדה (Italy-Cape Verde).

במטה חברת התעופה הממוקם במילאנו, חברת התעופה מבצעת בעצמה תוכניות אימון לטייסים ולטייסי משנה.

חברת התעופה נאוס מטיסה כ-900,000 נוסעים בשנה, ולכן נחשבת לאחת מחברות התעופה המובילות בתחום טיסות השכר (charter flights) בכלל יבשת אירופה ובפרט באיטליה.

## צי המטוסים
צי המטוסים של החברה נכון למרץ 2023:

## פעילות החברה בישראל
החברה מפעילה טיסות עונתיות ממילאנו, ברגאמו, ורונה, רומא וברצלונה לנמל התעופה בן-גוריון במטוסי בואינג 737-800.

בעיצומו של מבצע צוק איתן, בקיץ 2014, נענתה חברת התעופה נאוס לבקשת שר התחבורה דאז, ישראל כץ, והפעילה את טיסותיה מאיטליה לנמל התעופה עובדה. החלטה זו, הגיעה למרות גל ביטולי הטיסות לישראל וממנה שהיו ברחבי אירופה, בעקבות נפילת טיל בסמוך לנמל התעופה בן-גוריון.

## קישורים חיצוניים

* 

## הערות שוליים

קטגוריה:חברות תעופה איטלקיות
נורמליזציה

**נורמליזציה** (**normalization** נקראת גם **נרמול**) היא תהליך של שינוי, שבמהלכו הופך נושא התהליך לנורמלי יותר, כלומר - הוא נמצא פחות במצב של אי–יציבות, ותואם יותר את המנהגים והחוקים המקובלים באותו תחום.

## ראו גם
*הסכמי אברהם

קטגוריה:מדעי החברה
קטגוריה:מדע המדינה
קטגוריה:סטטיסטיקה
קטגוריה:מדע וטכנולוגיה